Juffrou meters ver gesleep ná botsing | Maroela Media
Leyden, ŉ onderwyseres by Hoërskool Sandown in Sandton, was Donderdagoggend op pad skool toe.
Volgens Russel Meiring, woordvoerder van ER24, het paramedici omstreeks 07:00 by die William Nicol-rylaan en Sandtonweg-kruising opgedaag waar ŉ vrou in die middel van die pad gelê het. Meiring het gesê die vrou het ernstige beserings aan haar kop en bors opgedoen.
Leyden was glo in ŉ ligte botsing met ŉ ander motoris betrokke. Sy het glo uit haar motor geklim om besonderhede met die bestuurder uit te ruil toe laasgenoemde glo probeer wegjaag en Leyden etlike meters ver gesleep het.
Volgens Meiring was die bestuurder van die ander motor nie meer op die toneel met paramedici se aankoms nie.
Leyden het ŉ vyfjarige seuntjie.
Gemors in die hoogste grad!!!
NAtuurlik of dronk of sonder lisensie gery!!
Ai dis sleg as sulke dinge gebeur. Padgebruikers se maniere laat deesdae veel te wense. Sterkte vir hierdie jong ma, mag sy vining herstel.
So hartseer wat met Suzanne gebeur het. Ek hoop dat daar mense is wat gesien het toe dit gebeur het, en dat hulle die registrasie nommer neergeskryf het.
Ek wens haar ‘n spoedige herstel toe, en sterkte aan haar familie
Hart is seer vir die familie van Suzanne en haar kindertjies. Dis vreeslik dat iemand haar omry en dit na slegs n ligte botsing. Toe skrik hy seker omdat hy haar getref het en nou is hy skoon veld. Hoop regtig iemand het iets gesien.
Sjo,dis vreeslik, Juf. Leyden het vir my Afrikaans gegee in St 7 by Hoërskool Vereeniging! Sterkte Juffrou, dink aan jou en word gou gesond!